भजन कीर्तन सामग्री हस्तान्तरण
बागमती प्रदेशका सभामुख सानु श्रेष्ठले लोक संस्कृतिको संरक्षण र विकासमा बागमती प्रदेश सरकारले उच्च प्राथमिकताका साथ काम गरिरहेको बताउनु भएको छ ।
गोरखापत्र अनलाइनकाठमाडौं,  असार २५ गते । बागमती प्रदेशका सभामुख सानु श्रेष्ठले लोक संस्कृतिको संरक्षण र विकासमा बागमती प्रदेश सरकारले उच्च प्राथमिकताका साथ काम गरिरहेको बताउनुभएको छ ।प्रदेश सरकारका तर्फबाट प्रदान गरिने भजन कीर्तन सामग्री हस्तान्तरण कार्यक्रमलाई सम्बोधन गर्दै उहाँले शनिबार सो कुरा बताउनुभएको हो । कोटेश्वरस्थित निखिलेश्वर महादेव मन्दिरका उपाध्यक्ष एवम् टोल समितिका अध्यक्ष नानीकाजी केसी सिलवाललाई सभामुख श्रेष्ठले हार्मुनियम, मादल, ढोलकजस्ता सामग्री हस्तान्तरण गर्नुभयो ।कार्यक्रममा काठमाडौं महानगरपालिका ३२ का वडा अध्यक्ष नवराज पराजुली, टोल समितिका सचिव पीताम्बर भण्डारी, सल्लाहकार पुष्पलाल धिताललगायतले मन्तव्य राक्नुभएको थियो ।सभामुख श्रेष्ठलगायतको सहयोगबाट मन्दिर हातामा चारतले सामुदायिक भवन निर्माण भइरहेको छ । सभामुख श्रेष्ठले सो निर्माणाधीन भवनको निरीक्षण पनि गर्नुभयो ।